
25-TA-435: Noteikumu projekts (Grozījumi)
Grozījumi Ministru kabineta 2021. gada 1. aprīļa noteikumos Nr. 199 "Valsts uzraudzībā esošās dzīvnieku infekcijas slimības vai epizootijas uzliesmojuma laikā radušos zaudējumu kompensācijas noteikumi"

	Noteikumu konsolidētā versija
4. Zaudējumu kompensācijas apmērs par dzīvnieku ir noteikts šo noteikumu 1. pielikumā. Zemkopības ministrija: 
	Priekšlikums
Ievērojot, ka optimālais risinājums būtu paredzēt, ka vidējās cenas, cenu indeksu un aprēķinātos kompensācijas apmērus apstiprina ar zemkopības ministra rīkojumu, kā arī kompensācijas apmēra aprēķinam paredzēt laiku ne ilgāku par 2 nedēļām, tai skaitā norādot, no kura brīža laika atskaite iestājas, lūdzam noteikumu projekta 1.3.apakšpunktā iekļautos grozījumus noteikumu 4.punktā izteikt piedāvātajā redakcijā.
Piedāvātā redakcija
4. Zaudējumu kompensācijas apmērs par dzīvnieku ir noteikts šo noteikumu 1. pielikumā. Zemkopības ministrija: 
4.1. reizi gadā līdz kārtējā gada 1. jūlijam ar ministra rīkojumu apstiprina attiecīgās sugas dzīvnieku gaļas (kautķermeņa) un pārtikas olu (vistas) vidējo tirgus cenu, kā arī lauksaimniecības dzīvnieku, produkcijas un mājputnu cenu indeksus, kas piemērojami līdz nākamā gada 30. jūnijam, pamatojoties uz oficiālās statistikas iestādēs pieejamajiem datiem par iepriekšējo kalendāro gadu;
4.2. 10 darbdienu laikā pēc konstatētā dzīvnieku slimības uzliesmojuma ar ministra rīkojumu apstiprina kompensācijas apmēru par attiecīgo dzīvnieku sugu un kategoriju, pamatojoties uz šo noteikumu 4.1. apakšpunktā apstiprināto vidējo tirgus cenu un 1. pielikumā noteiktajām aprēķina formulām;
4.3. šo noteikumu 4.1 un 4.2. apakšpunktā minētos ministra rīkojumus publicē Zemkopības ministrijas tīmekļvietnē 2 darbdienu laikā pēc tās apstiprināšanas.

